****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-2/2024

29.11.2024.године

В Л А С О Т И Н Ц Е

На основу чл. 8.Закона о финансирању локалне самоуправе (''Сл.гласник РС'', бр.62/2006, 47/2011, 93/2012, 83/2016, 104/2016 – други закон,  95/2018 - други закон  и 111/2021 - други закон. Види: Усклађене наjвише износе - 99/2013, 125/2014,  95/2015,  91/2016,  96/2017,  89/2018,  86/2019,  126/2020,  99/2021 и

124/2022, 97/2023 и 85/2024), чл. 11. и 38б. став 1. Закона о порезима на имовину (Сл.гласник РС, бр. 26/2001, 42/2002 - Одлука СУС, 80/2002, 80/2002 - други закон, 135/2004, 61/2007, 5/2009, 101/2010, 24/2011, 78/2011, 57/2012 - Одлука УС РС, 47/2013, 68/2014 - други закон, 95/2018, 99/2018 - Одлука УС РС, 86/2019, 144/2020 , 118/2021, 138/2022 и 92/2023), чл. 32. став 1. тачке 3. Закона о локалној самоуправи (''Сл.гласник РС'',бр.129/2007, 83/2014-др.закон, 101/2016 – др.закон, 47/2018 и 111/2021) и чл. 40. става 1. тачке 3.Статута општине Власотинце („Сл. гласник града Лесковца“, бр.6/2019), Скупштина општине Власотинце на седници одржаној дана **29.11.2024.**године, донела је

**О Д Л У К У**

**О ВИСИНИ СТОПЕ ПОРЕЗА НА ИМОВИНУ ЗА 2025.ГОДИНУ**

**Члан 1.**

Овом Одлуком утврђује се висинa стопе пореза на имовину за 2025.годину, oсим пореза на пренос апсолутних права и пореза на наслеђе и поклон.

**Члан 2.**

Стопе пореза на имовину износе:

1) На права на непокретности пореског обвезника који води пословне књиге 0,30%;

2) На права на земљишту код обвезника који не води пословне књиге 0,10%;

3) На права на непокретности пореског обвезника који не води пословне књиге, осим на земљишту:

|  |  |
| --- | --- |
| На пореску основицу  | Плаћа се на име пореза  |
| 3.1. До 10.000.000 динара  | 0,30%  |
| 3.2. Од 10.000.001 до 25.000.000 дин  | Порез из подтачке 3.1. + 0,60% на износ преко 10.000.000 дин  |
| 3.3. Од 25.000.001 до 50.000.000 дин  | Порез из подтачке 3.2. + 1,0% на износ преко 25,000.000 дин  |
| 3.4. Преко 50.000.001 динара  | Порез из подтачке 3.3. + 2,0% на износ преко 50.000.000 дин  |

**Члан 3.**

У погледу начина одређивања пореског обвезника, пореске основице, настанка пореске обавезе, ослобађања, утврђивања, контроле и наплате пореза, поступка по правним средствима и осталог што није посебно уређено овом Одлуком, примењиваће се одредбе Закона о порезима на имовину, Закона о пореском поступку и пореској администрацији и Закона о финансирању локалне самоуправе.

**Члан 4.**

Ову одлуку објавити у „Службеном гласнику града Лесковца“ и на интернет страници општине Власотинце.

**Члан 5.**

 Ова одлука ступа на снагу осмог дана од дана објављивања у „Службеном гласнику града Лесковца“, а примењиваће се од 1.јануара 2025.године.

 Почетком примене ове одлуке, престаје да важи Одлука о висини стопе пореза на имовину за 2024.годину („Сл. гласник града Лесковца“ број 36/2023).

 **СКУПШТИНА ОПШТИНА ВЛАСОТИНЦЕ, дана 29.11.2024.године, 01 број 06-108-2/2024.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**